《赠徐吉云军门六首 其五》
清代·章际治

武略雄当代，将军却好文。培才规美备，染翰藻缤纷。

杰阁题何伟，穹碑访更勤。风流羊叔子，千古瓣香薰。

作者简介：字琴若，光绪壬午举人，戊戌进士，翰林院编修。先生受知瑞安黄侍郎，肄业南菁最早，山长张啸山、黄元同、缪艺风均激赏之。经史词章而外兼通九章之术。嗣客沪，获交西士传兰雅，学益进。戊戌政变，德宗锐意维新，诏京内外大小各学堂同时并设，先生即蒙派京师大学堂分教，旋挈眷南旋。壬寅丁内艰，主讲礼延校士馆，旋即改办礼延学堂，兼任南菁高等学堂庶务兼教务，终其身于教育事业云。